На основу члана 3. Закона о пољопривредном земљишту ("Сл.гласник РС " бр. 62/2006,65/2008-др.закон ,41/2009, 112/2015 , 80/2017 и 95/2018 – др. закон), те члана 99. Закона Закона о планирању и изградњи  ("Сл.гласник РС " број 72/2009, 81/2009-исправка, 64/2010-Одлука УС, 24/2011, 121/2012, 42/2013-Одлука УС, 50/2013-Одлука УС, 98/2013 –Одлука УС, 132 / 2014 ,,  145/ 2014, 83/2018 , 31/2019 , 37/2019 и 9/2020 , )  ,  члана 5а,  7. и 8. Одлуке о отуђењу и давању у закуп грађевинског земљишта ( ''Службени лист општина Срема'' број:  12/2010,  39/2011, 16/2012 , 3/2013,  20/2014,  28/2014 , 7/2015 , 2/2016 и  41/2016   ) Одлуке Општинског већа Општине Рума о утврђивању почетног износа годишње закупнине за давање у закуп грађевинског земљишта у јавној својини Општине Рума ради пољопривредне обраде број 06-127-14/2021-II од 12.11.2021.године    председник Општине Рума, донео је , 
                                                            ОДЛУКУ О РАСПИСИВАЊУ      

О Г Л А С А
о  давању у закуп на одређено време    грађевинског 

земљишта у јавној својини општине Рума  ради пољопривредне обраде 

Предмет Огласа путем јавног надметања  је давање у закуп на одређено време    грађевинског земљишта у јавној својини Општине Рума   ради пољопривредне обраде а до привођења планираној намени.
Предмет закупа  је грађевинско земљиште у к.о. Буђановци  и то  :
2215/9   у површини од 15а 22м2 почетни  износ годишње закупнине износи 6.795,79  динара,-депозит 20%- 1.359,16,00 динара
-2215/10 у површини од 14а  33м2 почетни  износ годишње закупнине износи  6.398,40 динара, -депозит 20%- 1.279, 68 динара
-2215/11 у површини од 13а 43 м2 почетни  износ годишње закупнине износи 5.996,55 динара, -депозит 20%- 1.199,31 динара
-2215/12 у површини од 12а 52м2 почетни  износ годишње закупнине износи 5.590,23 динара ,-депозит 20%- 1.118,05 динара 
-2215/13 у површини од 11а 62 м2 почетни  износ годишње закупнине износи  5.188,38 динара, -депозит 20%-1.037,68
-2215/14 у површини у од 09а 65м2 почетни  износ годишње закупнине износи 4.308,76 динара ,-депозит 20%- 861,75
све уписане у ЛН. број 608 к.о. Буђановци као јавна својина Општине Рума .
Лицитациони корак ће бити одређен  на дан јавног надметања од стране Комисије .

Почетна цена је утврђена у складу са чланом 31.став 7. Одлуке о отуђењу и давању у закуп грађевинског земљишта ( ''Службени лист општина Срема'' број: 12/2010,39/2011, 16/2012 , 3/2013 , 20/2014, 28/2014 , 7/2015 , 2/2016 , 41/2016 и 44(2017  ), и Одлуке Општинског већа Општине Рума о утврђивању почетног износа годишње закупнине за давање у закуп грађевинског земљишта у јавној својини Општине Рума ради пољопривредне обраде број 06-127-14/2021-II  од 12.11.2021.године       , која  износи 379,74  еура по хектару односно 44.650,40 динара  по једном хектару.

Земљиште из овог огласа се даје у виђеном стању и закупац се не може позивате на било какве недостатке на њему те се сматра да је извршио увид у стање земљишта подношењем пријаве.

Зељиште , које је предмет овог огласа даје се у закуп на период до једне године односно до 31.октобра  2022 .године  те уколико Општина Рума буде приводила земљиште планираној намени) закупац прихвата да му закуп престане пре рока утврђеног овим огласом и уговором . Све трошкове овог правног посла који настану по основу уговора о закупу сносиће закупац.

Земљиште из овог огласа даје се у сврху пољопривредне обраде и не може се користити у друге сврхе.

Земљиште из овог огласа не може закупац издавати у  подзакуп.Након скидања усева а најкасније до 31.октобра 2022.године закупац излази из поседа о чему је дужан да обавести Јавно  предузеће за урбанистичко планирање, управљање путевима и изградњу Рума  и општину  .
У току закупа земљишта закупац је дужан да трпи евентуално оштећење земљишта  усева и плоодова на усевима  ,које је узео у закуп а који настану у току изградње планиране инфраструктуре и других објеката  и нема право на накнаду штете .


Лице које је прибавило грађевинско замљиште у закуп  је дужно да постигнуту цену  годишње закупнине  плати   у року од 8 дана од дана закључења уговора  о  закупу(умањену за износ уплаћеног депозита.)

Услови за учешће на јавном надметању:

1.Право учешћа имају   лица која су регистрована за обављање пољопривредне делатности на територији општине Рума -  уписана у регистар пољопривредних газдинстава на територији општине Рума и имају активан статус- фотокопија ,
2.Фотокопија личне карте подносиоца пријаве  или решење  о регистрацији правног лица у фотокопији 
3.Потврду о уплати депозита у износу од  20% од почетног износа закупнине за свако надметање посебно на текући рачун Јавног   предузећа за урбанистичко планирање, управљање путевима и изградњу Рума  број:-205-358821-34, Комерцијална банка -доказ о уплати  ,
4. Уредно овлашћење за заступање уколико подносилац није присутан на јавном надметању –оверено од стране надлежног органа,
5.Доказ о уплати накнаде за услуге од 360,00 динара на текући рачун број 160-6000000840963-33.
Образац пријаве преузима се у Јавном  предузећу за урбанистичко планирање, управљање путевима и изградњу Рума,  Улица 27.октобра 7А у  правној служби.
Уз уредно попуњену пријаву подносилац је дужан да достави сву захтевану и то за сваку парцелу посебну пријаву и фотокопију документације у складу са тачком 1-5 овог огласа.
Најповољнији понуђач је дужан да након закључења записника са јавног надметања, преда оригинале докумената из тачке 1-5. Комисији за спровођење поступка јавног надметања, која разматра документацију и утврђује испуњеност услова из овог огласа и усклађеност докумената.
Пријава   садржи изјаву учесника о прихватању свих услова из Огласа.

Поступак јавног надметања спроводи Комисија коју именује Председник општине.Комисија спроводи поступак у складу са Одлуком  о отуђењу и давању у закуп грађевинског земљишта и пре поступка упознаје све учеснике са правилима јавног надметања.
Јавно надметање ће се одржати дана 21.12.2021.године  у просторијама Јавног предузећа за урбанистичко планирање, управљање путевима и изградњу Рума ,Улица 27.октобра 7А   са почетком у 11:00  сати.
Јавно надметање ће се одржати уколико благовремено буде достављена једна благовремена и исправна пријава.
Јавном надметању је дужан да присуствује понуђач или лице које понуђач писмено овласти да учествује у поступку.
Предметно земљиште се даје у закуп  лицу које понуди највећи износ.Уколико постоји само једна понуда једног понуђача сматра се најповољнијим ако прихвати почетну цену закупнине за парцелу.
Решење о давању у закуп  земљишта доноси председник Општине Рума.
Решење се доставља свим учесницима у поступку јавног надметања и општинском  правобраниоцу.
Лице коме се земљиште даје у закуп  дужно је  да у року од 30 дана од дана правноснажности решења о давању у закуп грађевинског земљишта у пољопривредну обраду  закључи уговор са Општином Рума којим ће се регулисати сва међусобна права и обавезе.Уплаћени гарантни износ сматра се делом измирења обавеза за годишњу закупнину закупца земљишта. Лице које одустане од закључења уговора са Општином Рума (након јавног надметања а до закључења уговора одустане или не закључи уговор у прописаном року  ) губи право на повраћај гарантног износа. 

Учесницима јавног надметања који нису добили земљиште  биће враћен уплаћени гарантни износ најкасније у року од 3 дана од одржаног јавног надметања на текући рачун.
Јавно комунално  предузеће је у обавези да све учеснике писменим путем обавести о закључењу уговора са лицем коме се земљиште отуђује   и то у року од 5 дана.
Уколико лице коме се земљиште даје у закуп  не закључи уговор  председник Општине  на предлог Јавног  предузећа за урбанистичко планирање, управљање путевима и изградњу Рума   ће поништити решење . Против решења о поништају  може се покренути управни спор у року од 30 дана од дана достављања решења.
Непотпуне и неблаговремене пријаве неће се узети у разматрање.
Неблаговремена или неуредна понуда се одбацује.
Оглас о јавном надметању је отворен  осам дана од дана објављивања  и траје  од 10.12.2021.године   године до 20.12.2021.године   а пријаве за учешће на јавном надметању са свим прилозима предају се  на писарницу  Јавног  предузећа за урбанистичко планирање, управљање путевима и изградњу Рума  и морају стићи и бити заведене на деловоднику   Јавног предузећа за урбанистичко планирање, управљање путевима и изградњу Рума најкасније до 20.12.2021.године   до 15:00 сати  без обзира  на начин достављања .
Председник Општине Рума може поништити овај оглас са образложењем разлога поништаја.
Овај Оглас објавиће се на огласној табли Јавног  предузећа за урбанистичко планирање, управљање путевима и изградњу Рума  , путем средстава јавног информисања као и на сајту општине Рума .
Графички прилог парцела је саставни део Огласа.

  Број:464-45/2021-II                                                         ПРЕДСЕДНИК ОПШТИНЕ РУМА

 Дана:09.12.2021. године                                                  ___________________________             
                                                                                                               Слађан Манчић 

